Hoop – Ciska Olivier – In die gedagtes van 'n skrywer
Daar is songs in jou lewe wat ’n oomblik perfek vasvang. Jou gevoelens, jou vrese, jou blydskap, jou hoop. Hoop. Dit is die een wat my vanoggend vasgryp. En geen beter woorde kan my gevoelens vandag vasvang as Jo Black se Bring die hoop weer terug nie.
Iets aan sy liedjies, die gevoel daaragter, die woorde, die musiek, dit spreek my op hierdie tydstip in my lewe geweldig aan.
Die feit dat hy boonop die perfekte toonbeeld is vir ’n gedeelte in my nuutste manuskrip van die verskil tussen ’n man met ’n baard en een daarsonder, dit maak hierdie man nog meer geliefd in my skrywerswêreld. Tussen hom en Jason Mamoa … wie se knieë sal nie lam raak nie?
Maar vir vandag, hier is ’n bietjie hoop vir die pad wat voorlê in die woorde van Jo Black en Johan Vorster. Hou aan hoop!
Bring die hoop weer terug – Jo Black
Dis die wens dat die son weer opkom
Dis dat vrede by ons uit kom
Hoop, dis die samesyn voor ‘n wêreldbeker eindstryd
Hoop, dis die taal van ‘n hart
Dis die gees van ‘n man wat uitskree
Daar’s ‘n oorlog hier binne my
Dis vir jou wat teen jouself baklei
Ek sê vir jou, jy is goed genoeg
So, bring die hoop weer terug
Jy’s die lig in die donker gang
Jy’s die baken wat op die heuwel staan
Ek sien die mens wat jy nog kan wees
Dis as ons harte na mense terugdraai
As jy struikel sal jy weer opstaan
Hoop, wees die hoop
Steek jou hande uit na mekaar
Hoop, dis ‘n stem wat sê:
As jy moeg is, sal ek jou dra
Songwriters: Johan Vorster / Jo Black
Posted on June 4, 2019 June 27, 2019 Author ciskaolivierTags bring die hoop weer terug, hoop, jo black, johan vorster, songs, stories
Previous Previous post: Hou die kortverhaal kórt
Next Next post: Lodge werk